क्वॉर्ट्ज के अनुसार इस बारे में पत्रकारों से बाकायदा कॉन्ट्रैक्ट पर हस्ताक्षर कराए गए हैं। समूह के लगभग सभी पत्रकारों को कॉन्ट्रैक्ट दिया गया और हाथों हाथ साइन करने को कहा गया। इसके पहले ‘द हिन्दू’ अखबार समूह ने भी अपने पत्रकारों से कहा था कि वे दूसरे समूहों की खबरों को अपने सोशल मीडिया अकाउंट्स पर शेयर करना बंद कर दें। इस खबर के चलते ही इस पर दुनियाभर के सोशल मीडिया पर जबरदस्त प्रतिक्रिया हुई है और इंटरनेट पर कुछ कंपनियों के बढ़ते प्रभाव को लेकर भी बहस छिड़ी हुई है। वैसे आजकल सोशल मीडिया को विज्ञापन और लोगों को प्रभावित करने का एक बहुत बड़ा जरिया माना जा रहा है। वर्तमान में किसी भी उत्पाद की मार्केटिंग के लिए बड़ी कंपनियां सोशल मीडिया पर चर्चित ट्रेंड्स का सहारा ले रही हैं।